GLOSSARI+C

glossari

Conjunt de mots, en general no emparentats etimològicament, que recobreix de manera exacta un domini ben delimitat de significacions, constituït, sigui tradicionalment sigui científicament, per l'experiència humana. Així, hom parla del camp semàntic constituït pels mots que designen el color, les relacions de parentiu, els cereals, etc. Concepte creat per Jost Trier (1931), prové de la idea de Wilhem von Humboldt quan diu que la parla en realitat no és composta per la unió de mots preexistents, sinó que, al contrari, els mots resulten de la totalitat de la parla, i de la de Ferdinand de Saussure, més explícita, que diu que la part conceptual del valor d'un terme és constituïda únicament per les relacions i les diferències amb els altres termes de la llengua. (EC)
 * camp semàntic**